OpenLLM-France/wikimedia huggingface dataset:
# Bitigar horiska

Bitigar horiska (Leucopaxillus paradoxus) Tricholomataceae familiako onddo espezie bat da. Jangarria. Ahal dela ale gazteak kontsumitu.
Sinonimoak: Lepista amara, Clitocybe paradoxa (Basionimoa), Clitocybe stipitata, Lepista paradoxa, Leucopaxillus albissimus var. paradoxus, Leucopaxillus paradoxus f. subaerugineus.

## Deskribapena

Kapela: 5 eta 12 cm bitarteko diametrokoa. Ganbila, ertza biribildua eta izurtua. Kolore zurbilekoa: zurixka, krema edo okrea, erdirantz nabarmenagoa. Azal lehorra, opakua, batzuetan pitzatua.
Orriak: Nahiko estu, anastomosatuak, oro har, dekurrenteak, zurixkak edo krema zurbil kolorekoak.
Orri dekurrenteak: Hanka ukitzeaz gain, beherantz jarraitzen duten orriak
Hanka: 3 - 10 x 1 - 3 cm-koa. Betea, irmoa, oinarritik ⅔ ingurura lodituta, kapelaren antzeko kolorekoa, ezkata finez estalia.
Haragia: Lodia, gogorra, lehorra, zuria, usain atsegina du eta zehaztugabeko zaporea, batzuetan zertxobait mikatza.
Etimologia: Leucopaxillus terminoa grekozko "leucos" hitzetik dator eta zuria esan nahi du. Bere koloreagatik. Paradoxus epitetoa berriz latinetik dator, normaletik kanpo, esan nahi duen "paradoxus" hitzetik.

## Jangarritasuna

Ez da jangarria. Batzuetan zapore mikatza du.

### Nahasketa arriskua

Leucopaxillus candidus delakoaren antz apur bat badu eta nahas daiteke, baina hau zuriagoa da eta habitat desberdina du.

## Sasoia eta lekua

Udaberrian eta udazkenean, pinuen basoetan hazten da, batzuetan, estu eta ale askoko korroetan edo ilaretan. Urriago, baina arteen basoetan ere agertzen da.

### Banaketa eremua

Errusia, Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 223 or. ISBN 84-404-0530-8..
* ↑ (Gaztelaniaz) Palacios Quintano Daniel.. (2014). Disfrutando con las setas. Leitzaran, Grafikak S.L. Andoain, Gipuzkoa, 242 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 353 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 162 or. ISBN 84-282-0865-4..
* ↑ Leucopaxillus paradoxus: GBIF—the Global Biodiversity Information Facility.

## Kanpo estekak

* Datuak: Q6534179
# Bitigar mingots

Bitigar mingotsa (Leucopaxillus amarus) Tricholomataceae familiako onddo espezie bat da. Usain mikatz desatsegina izateaz gain, hesteetako intoxikazioren baten susmagarria da.
Sinonimoak: Agaricus rivulosus var. ßß amarus (Basionimoa), Agaricus amarus, Agaricus commistus, Clitocybe amara, Clitocybe gentianea, Omphalia amara var. gentianea, Omphalia amara, Gyrophila amara, Tricholoma amarum, Lepista amara, Leucopaxillus gentianeus, Clitocybe phyllophila var. amara.

## Deskribapena

Kapela: 4 eta 12 cm bitarteko diametrokoa, haragitsua, hasieran ganbila, ezkatatsua, tomentosoa, ondoren laua eta batzuetan hondoratua, leuna. Marroi-gorrixka zurbil kolorekoa, azkenean kanela kolorekoa edo arre-iluna. Ertza inbolutua edo kurbatua, batzuetan ildaskatu-tontorduna.
Orriak: Oso estuak, estu, adnatatik-sinuadoetara, hasieran zuri-elur kolorekoak, azkenean krema antzeko kolorekoak.
Hanka: Zilindrikoa, batzuetan klabiformea, 4 - 7 x 1 - 2 cm-koak, betea, elastikoa, apur bat ildaskatua; zuria, nahiz eta ukitzean marroiz koloreztatu.
Haragia: Zuria, lodia, irmoa eta elastikoa. Zapore oso mingotsa du eta irin usain arina.
Etimologia: Leucopaxillus terminoa grekozko "leucos" hitzetik dator eta zuria esan nahi du. Bere koloreagatik. Amarus epitetoa bere haragiaren zaporetik dator.

## Jangarritasuna

Ezin da jan, mingostasun handia duelako.

### Nahasketa arriskua

Erraz ezagutzen da, kapelaren kolorea, marroi-gorrixka du, orriak berriz zuri-elur kolorekoak eta nabarmen ikusten delako, eta zaporea mikatza duelako. Leucopaxillus paradoxus espeziearekin ere bai, honek zaporea ez du hain mikatza eta kolore zurixkakoa da.

## Sasoia eta lekua

Udazkeneko espeziea da, koniferoen basoetan ateratzen da (Pinus, Picea, Abies, Cedrus), Taldeka txilar artean. Baita arteen (Quercus) azpian ere eta pagoen (Fagus) azpian.

### Banaketa eremua

Kanada, Ameriketako Estatu Batuak, Mexiko, Txile, Europa, Australia, Hegoafrika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 224 or. ISBN 84-404-0530-8...
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 244 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 351 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 162 or. ISBN 84-282-0865-4..
* ↑ Leucopaxillus amarus: GBIF—the Global Biodiversity Information Facility.

## Kanpo estekak

* Datuak: Q81160449
# Bitigar sendo

Bitigar sendoa (Leucopaxillus lepistoides) Tricholomataceae familiako onddo espezie bat da. Arrautza nahaskietan bikaina, gaztetan zaporetsuagoa da, Agaricus onenen, kalitatera iristen da eta zelaietako Lepistak (nuda eta personata) baino hobea da, zahartzean haragia bigundu egiten zaio eta usaina ere txarragoa du.
Sinonimoak: Tricholoma lepistoides (Basionimoa), Aspropaxillus lepistoides, Clitocybe lepistoides.

## Deskribapena

Kapela: 10 eta 20 cm arteko diametrokoa. Zuria, oso lodia, trinkoa, haragitsua, ia globo-itxurakoa hasieran, gero ganbila. Ertza biribildua, lodia eta erregularra. Azal lehorra eta matea du gaztetan, pruinaduna, pitzatua eta satinatua heltzean.
Orriak: Zuri-krema edo krema kolorekoak, oso estu, desberdinak, meheak, banangarriak, eskotatuak edo Itsatsi-dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Orri eskotatuak: Oinera Iritsi baino lehentxeago eskote txiki bat duten orriak.
Hanka: Zuria, pruinaduna, lodia, oso laburra, mozkotea lodia eta betea.
Haragia: Oso zuria eta lodia, nahiko sendoa gaztetan, elastiko samarra eta biguna bukaeran. Zapore leun eta atseginekoa.
Etimologia: Leucopaxillus terminoa grekozko "leucos" hitzetik dator eta zuria esan nahi du. Bere koloreagatik. Lepistoides epitetoa ere grekotik dator, "lepistós" hitzetik, eta biluzik esan nahi du, apaingarri berezirik ez duen onddoa.

## Jangarritasuna

Bikaina. Jose Manuel Ruiz Fernandezek lehen saria irabazi zuen perretxiko honekin Galdakaoko sukaldaritza lehiaketan, 1976ko urrian.

### Nahasketa arriskua

Leucopaxillus candidus eta Leucopaxillus giganteus jangarriekin eta Entoloma sinuatum pozoitsuarekin.

## Sasoia eta lekua

Udaberrian eta udazkenean mendiko zelai eta larreetan, nahiko urria eta arraroa eskualde askotan.

### Banaketa eremua

Batez ere Euskal Herria eta Iparraldeko Espainia. Frantzia, Hungaria, Kaukasia, Ameriketako Estatu Batuak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 222 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 242 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 327 or. ISBN 84-505-1806-7..
* ↑ Leucopaxillus lepistoides: GBIF—the Global Biodiversity Information Facility.

## Kanpo estekak

* Datuak: Q10560265
# Andoni Lopez de Abetxuko

Andoni Lopez de Abetxuko Jiménez (Agurain, 1999ko abuztuaren 3a - ) arabar txirrindulari profesionala da.
Arabarrak Kirol Taldean hazia, 2022an Caja Rural-Seguros RGAn hasiberri moduan hasi zen. Hurrengo urtean, profesionaletara pasatu zen Euskaltel-Euskadi taldean.

## Palmaresa

2017
* Iruñeko Itzuliko etapa bat
* Errioxako Itzuliko etapa bat (junior)
2018
* 2. San Isidro Sari Nagusian
2019
* Udaberri Saria
* 2. Andra Mari Sari Nagusian
* 2. Euskaldun Txapelketan
* 3. Iturmendi Sarian
2020
* Urantziako Zirkuitua Sari Nagusia
* 3. Zumaiako Sarian
2021
* Gran Premio San José
* 2. Zamorako Udala Sarian
* 3. Iturmendi Sarian
2022
* 2. Guerrita garaikurran
* 2. Onturko Udaberri Sarian
* 2. Eusebio Vélez Sarian
* 3. Manuel Sanroma Memorialan eta etapa bat
* 3. Espainiako txirrindularitza Kopan (amateur)

## Erreferentziak

* ↑ firstcycling.com

## Kanpo estekak

* Andoni Lopez de Abetxuko - ProCyclingStats
* Datuak: Q113553058
# Salford

Salford Erresuma Batuko Ingalaterrako ipar-mendebaldean dagoen Manchester Handia metropolitar konderrian. City of Salfordeko hirigunea da.

## Iruditegia

* Udaletxea
* Unibertsitatea
* Mariners Canal, Salfordeko kaiak
* Kaiak

## Musika

* Dirty Old Town delakoa Ewan MacColl kantautoreak hiri honi eskaini zion abesti ospetsu bat da.

## Herritar ezagunak

* Ewan MacColl (1915-1989), folk kantautorea eta olerkaria.
* Paul Scholes, (1974), futbolari ohia.

## Kanpo estekak

* Salfordeko Udal webgunea (Ingelesez)
* Datuak: Q47952
* Multimedia: Salford / Q47952
# Toril (argipena)

Toril terminoak hainbat adiera du:
* Toril, Cáceresko herria Espainian.
* Toril y Masegoso, Aragoiko herria.
# Zezendegi

Zezendegiak zezenketarako zezenak egoten diren ukuiluak dira, toril eta baka ere deituak euskaraz. zezen-plazaren ondoan dagoen lekua izan ohi da, eta bertan toreatu behar diren zezenak itxita egiten dira plazara irten aurretik.
20. mendetik, zezenak kamioiz eramaten dituzte zezen plazetara, eta han bizitzen dira eskorta batzuetan, ondoan espazio itxi edo ukuiluak ere badituztelarik (chiquero deituak gazteleraz).

## Euskal Herrian

Iruñean zezenentzako eskortak aparte zeudela eta, haietatik zezendegietarako bidea egiteko ohituratik jaio zen Sanfermin jaietako entzierroa.
Zestoan, herriko plaza nagusian Torilak esaten dioten eraikina dago, jaiak eta zezenketak direnean funtzio hau duena 21. mendean ere.

## Erreferentziak

* ↑ «EH - Bilaketa - Zezendegi» www.euskaltzaindia.eus (Noiz kontsultatua: 2024-11-21).
* ↑ Fundazioa, Elhuyar. «toril» Elhuyar Hiztegia (Noiz kontsultatua: 2024-11-21).
* ↑ (Gaztelaniaz) Gran Enciclopedia, Navarra. «Sanfermines» Gran Enciclopedia de Navarra (Noiz kontsultatua: 2024-11-22).

## Kanpo estekak

* Datuak: Q3532301
* Multimedia: Toril / Q3532301
# Salome Lang

Salome Lang (Hohenems, Suitza, 1997ko azaroaren 18a) Suitzako kirolaria da eta atletismoan lehiatzen da. Urrezko domina bat irabazi zuen 2021eko Nazioen Arteko Europako Atletismo Txapelketan, altuera jauziko proban.

## Kirol ibilbidea

2013ko Europako Gazteen Udako Olinpiar Jaialdian (EYOF) lortu zuen bere lehen nazioarteko esperientzia, Utrechten, eta zazpigarren postuan amaitu zuen, 1.72 metroko jauziarekin. Hurrengo urtean, 2014ko Udako Olinpiarretan lehiatu zen, eta bosgarren postua lortu zuen 1,73 metroko jauziarekin. 2015eko Europako Gazteen Atletismo Txapelketan parte hartu zuen, Eskilstunan, eta zazpigarren amaitu zuen, 1.79 metroko jauziarekin. IAAFeko U20 Munduko Txapelketan ere 7. postuan amaitu zuen Bydgoszcz-en, 1.83m metroko altuerarekin. Bera laugarren izan zen 2017an U23 Europako Atletismo Txapelketan berriro ere Bydgoszcz-en 1.86 metroko jauziarekin. 2020an Suitzako barne errekor berria ezarri zuen gorako jauzian, eta 2016an eta 2019, 2020 eta 2021etik aurrera barnealdean ere bai.
2021eko ekainaren 20an, Langek sailkatzeko olinpiar estandar bat eta 1,96 metroko erregistro suitzar bat lortu zituen, eta zentimetro batez hautsi zuen Sieglinde Caduschek 1995etik zuen errekorra, Cluj-Napocan, Lehen Ligako Europako Taldeen Txapelketan. Horrek bere lekua ziurtatu zuen 2020ko Tokioko Udako Olinpiar Joko atzeratuetan.
2024ko ekainean Europako Atletismo Txapelketarako hautatua izan zen Erroman.

### Marka Nazionalak

* Altuera jauzia: 1,96 m Alemania Cluj-Napoca, 2021eko ekainaren 20a
* Barruko altuera jauzia: 1,94 m Suitza San Gallen, 2020ko otsailaren 16a

## Erreferentziak

* ↑ «Salome LANG | Profile | World Athletics» worldathletics.org (Noiz kontsultatua: 2024-10-15).
* ↑ ISSN https://olympics.com/es/atletas/salome-lang..
* ↑ (Alemanez) «Salome Lang | Schweizer Hochspringerin» www.salome-lang.ch (Noiz kontsultatua: 2024-10-15).
* ↑ (Frantsesez) Salome Lang se retire de la compétition à la fin de la saison | Swiss Athletics. 2024-08-26 (Noiz kontsultatua: 2024-10-15).
* ↑ (Ingelesez) «High jumper Salome Lang retires at the end of the season» blue News (Noiz kontsultatua: 2024-10-15).
* ↑ Swiss record and Olympic qualification for Salome Lang. June 20, 2021.
* ↑ «60-köpfige Rekorddelegation an der EM in Rom» Swiss Athletics 29 May 2024.

## Kanpo estekak

* Datuak: Q105825195
# Valarie Allman

Valarie Carolyn Allman (Newark, Delaware, 1995eko otsailaren 23a) estatubatuar disko jaurtitzailea da.
2020ko Udako Olinpiar Jokoetan eta 2024ko Udako Olinpiar Jokoetan urrezko domina irabazi zuen.
Diamante Ligan lau urtetan jarraian izan da txapelduna, 2021 eta 2024 artean.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Disko-jaurtiketa |
| 2024 | Paris Frantzia | 01 ! | Disko-jaurtiketa |
| Munduko txapelketak ||||
| Urtea | Lekua | Domina | Proba |
| 2022 | Eugene AEB | 03 ! | Disko-jaurtiketa |
| 2023 | Budapest Hungaria | 02 ! | Disko-jaurtiketa |
| Diamante Liga ||||
| Urtea | | Domina | Proba |
| 2021 | Diamante Liga | 01 ! | Disko-jaurtiketa |
| 2022 | Diamante Liga | 01 ! | Disko-jaurtiketa |
| 2023 | Diamante Liga | 01 ! | Disko-jaurtiketa |
| 2024 | Diamante Liga | 01 ! | Disko-jaurtiketa |

## Erreferentziak

* ↑ (Ingelesez) Chavez, Chris. (2021-08-02). «Valarie Allman Wins Discus to Claim First Track and Field Gold Medal for Team USA» Sports Illustrated (Noiz kontsultatua: 2021-08-03).
* ↑ (Ingelesez) Goodbread, Chase. «American discus thrower Valarie Allman makes it back to back gold medals at Paris Games» USA TODAY (Noiz kontsultatua: 2024-08-20).

## Kanpo estekak

* Datuak: Q24956442
* Multimedia: Valarie Allman / Q24956442
# Nemopteridae

Nemopteridae ("labezomorroen hegalak") Neuroptera intsektuen familia dira.

## Banaketa

Lurralde desberdinetan bizi dira: afrotropikalean, Paleartikoan, Australasian eta Neotropikoan. Ipar Amerikan gaur egun ez daude baina Koloradon ale fosil bat aurkitu izan da.

## Ezaugarriak

Hegan egiteko era berezia dute, arina, zirkuluetan hormak saihesteko; batez ere etxe barruan gertatzen direnean. Buztan luzea dute eta atzealdeko hegalek koilaratxo itxurako luzapenak dituzte.
Nemopteridae arrek babak dituzte hegaletan, feromonak zabaltzeko.

## Taxonomia

Bi subfamilia daude:
* Crocinae: orokorrean gaueko eta ilunabarreko animaliak dira. Askotan oso habitat bereziak behar dituzte. Basamortu elkorretako lurraldeetan bizi dira Paleartiko mendebaldeko hegoaldeko zerrendetan bizi dira; baita ere Neotropikal, Afrotropikal eta Australasiatikoaren lurralde elkorretan. Haren generoen artean hauek daude:
** Josandreva
** Pterocroce
* Nemopterinae: egunekoak, dibertsitate handiago erakusten dute. Hauek dira batzuk:
** Barbibucca
** Lertha
** Nemoptera
** Nemopterella

## Erreferentziak

* ↑ Grzimek's Animal Life Encyclopedia, 2. edizioa. 3.liburuki, Insects, Michael Hutchins, Arthur V. Evans, Rosser W. Garrison, eta Neil Schlager argitaratzaileak. Farmington Hills, MI: Gale Group, 2003.

## Kanpo estekak

* (Ingelesez):Taxonomia - Nemopteridae
* (Ingelesez):* Europako Nemopterinae intsektuen larba garaiak, Nemopteridae (Insecta, Neuroptera) familiaren inguruko gogoetekin. Ikus daiteke hemen: Researchgate
* Datuak: Q1391847
* Multimedia: Nemopteridae / Q1391847
* Espezieak: Nemopteridae
# 1956ko Euskal-Nafar mendiko txapelketa

1956ko Euskal-Nafar mendiko txapelketa :
| Datu orokorrak ||
| Lasterketa | 6. Euskal-Nafar mendiko txapelketa |
| Data | 1956.eko apirilak 3 |
| Herrialdea | Espainia |
| Emaitzak ||
| Txapelduna | Antonio Ferraz |
| Txapeldunordea | Vicenç Iturat |
| Hirugarrena | Hortensio Bidaurreta |
| ◀ 1955 | 1957▶ |
| Dokumentazioa ||
1956ko Euskal-Nafar mendiko txapelketa Nafarroa Garaian egindako txirrindulari lasterketa izan zen. 1956ko apirilaren 3an, asteartea, jokatu zen. Lasterketa hau Nafarroako Sari Nagusiaren aurrekaria da.
Ibilbidea 175 kilometroko luzera izan zuen eta lau mendate igo ziren: Erreniega, Etxauri, Lizarraga eta Urbasa.
Garailea Antonio Ferraz bizkaitarra izan zen, Lizarrako helmugan sprintean Vicenç Iturat valentziarrari eta Hortensio Bidaurreta nafarrari gailendu zitzaielarik.

## Kanpo estekak

* 1956ko Euskal-Nafar mendiko txapelketa - Firstcycling.com
* Datuak: Q58531817
# Quincy Hall

Quincy Hall (Kansas City, 1998ko uztailaren 31) estatubatuar atleta da, 400 m eta 400 m hesietan aritzen dena. 2024ko Olinpiar Jokoetan txapelduna izan zen 400 metroko lasterketan.

## Kirol ibilbidea

Raytown South eskolan atletismoaz gain amerikar futbolean eta borroka kiroletan aritu zen. 2016an Missouri estatuko txapelduna izan zen 400 metrotan, eskola mailako estatuko errekorra ezarriz. 2017ko 20 urtez azpiko Panamerikar txapelketa irabazi zuen 400 metro hesietan. Hego Carolinako ikasle zela 2019an NACAC txapelketa irabazi zuen.
Maila absolutuan 2022ko NACAC txapelketan urrezko bi domina eskuratu zituen errelebotako probatan eta 2023an Munduko txapelketan 4x400 m proban txapeldun izan zen eta bakarkako 400 metrotan brontzezko domina lortu zuen.
2024ko Parisko Olinpiar Jokoetan 400 metrotako proba irabazi zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | 400 m |
| Munduko txapelketak ||||
| Urtea | Lekua | Domina | Proba |
| 2023 | Budapest Hungaria | 01 ! | 4x400 m erreleboak |
| 2023 | Budapest Hungaria | 03 ! | 400 m |
| NACAC Txapelketak ||||
| Urtea | Lekua | Domina | Proba |
| 2022 | Freeport Bahamak | 01 ! | 4x400 m erreleboak |
| 2022 | Freeport Bahamak | 01 ! | 4x400 m errelebo mistoak |

### Markak

* 400 m: 43.40 (Paris, 2024)
* 400 metro hesiak: 48.10 (Eugene, 2022)

## Erreferentziak

* ↑ «Quincy HALL | Profile | World Athletics» worldathletics.org (Noiz kontsultatua: 2024-09-09).
* 1 2 (Ingelesez) Athletic, The. (2024-08-09). «Everything that happened on Day 12 of the 2024 Paris Olympics» The Athletic (Noiz kontsultatua: 2024-09-09).
* ↑ (Ingelesez) «Quincy Hall» University of South Carolina Athletics 2018-09-25 (Noiz kontsultatua: 2024-09-09).
* ↑ (Ingelesez) «Quincy Hall» Athletic.net (Noiz kontsultatua: 2024-09-09).

## Kanpo estekak

* Datuak: Q120489599
* Multimedia: Quincy Hall / Q120489599
# Hidayet Heydarov

Hidayet "Hido" Heydarov (azerbaijaneraz: Hidayət Heydərov, Karagandy, 1997ko uztailaren 27a) judo borrokalari azerbaijandarra da. 2024ko Olinpiar Jokoetan txapelduna izan zen. Munduko eta Europako hainbat txapelketa ere irabazi ditu, guztiak 73 kg azpiko karegorian.

## Biografia

Karagandy probintziako Goychay herrian jaio zen baina hiru urte zituela familia Baku hiriburura aldatu zen. Sei urte zituela hasi zen judoa egiten.
2012an Azerbaijango Gazte mailako txapelketan brontzezko domina eskuratu zuen eta 2013 eta 2014an Europako gazte mailako txapelduna izan zen 66 kg azpiko kategorian eta 2015ean Abu Dhabin munduko txapeldun bihurtu zen.
2017an Munduko Txapelketa absolutuetan debuta egin zuen eta finalaurrekoak jokatu ondoren laugarrena izan zen. Urte berean Europako txapelduna izan zen.
Ez zuen Tokio 2020ko Olinpiar Jokoetan parte hartu. Hurrengo Olinpiar Jokoetarako zikloan urtero izan da Europako txapelduna eta 2024an Munduko txapelduna ere bai.
Parisko Olinpiar Jokoetan txapeldun olinpikoa izatea lortu zuen.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris Frantzia | 01 ! | ≤73 kg |
| Munduko Txapelketak ||||
| Urtea | Lekua | Domina | Proba |
| 2018 | Baku Azerbaijan | 03 ! | ≤73 kg |
| 2019 | Tokio Japonia | 03 ! | ≤73 kg |
| 2022 | Taxkent Uzbekistan | 03 ! | ≤73 kg |
| 2024 | Abu Dhabi Arabiar Emirerri Batuak | 01 ! | ≤73 kg |
| Europako Txapelketak ||||
| Urtea | Lekua | Domina | Proba |
| 2017 | Varsovia Polonia | 01 ! | ≤73 kg |
| 2018 | Tel Aviv Israel | 02 ! | ≤73 kg |
| 2022 | Sofia Bulgaria | 01 ! | ≤73 kg |
| 2023 | Montpellier Frantzia | 01 ! | ≤73 kg |
| 2024 | Zagreb Kroazia | 01 ! | ≤73 kg |
| Europako Jokoak ||||
| Urtea | Lekua | Domina | Proba |
| 2019 | Minsk Bielorrusia | 03 ! | ≤73 kg |

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* 1 2 (Ingelesez) News, A. B. C.. «Azerbaijan's Hidayat Heydarov wins men's under 73kg judo gold» ABC News (Noiz kontsultatua: 2024-08-01).
* 1 2 (Gaztelaniaz) «Campeonato del Mundo de Judo: Heydarov logra por fin el oro mundial» euronews 2024-05-20 (Noiz kontsultatua: 2024-08-01).
* 1 2 (Ingelesez) «Azerbaijani judoka Hidayat Heydarov becomes four-time European champion» news.az (Noiz kontsultatua: 2024-08-01).

## Kanpo estekak

* Datuak: Q29523634
* Multimedia: Hidayat Heydarov / Q29523634
# Juan Carlos Abasolo

Juan Carlos Abasolo Zuazola (Araia, Araba, 1940ko azaroaren 21a - Zumarraga, Gipuzkoa, 2022ko abenduaren 10a) futbolari profesionala izan zen. Araban jaioa, Gipuzkoan eman zuen bere bizitzaren zatirik handiena. Atzelari jokatzen zuen.

## Ibilbidea

Sansen hasi zen, 1962an Errealera pasa arte. Errealean 1965a arte jardun zuen. Ondoren, Real Unionen jokatu zuen.

## Kanpo estekak

* Doluminak Errealeko webgunean
* (Gaztelaniaz) Abasoloren profila Atotxa.orgen
* (Ingelesez) Abasoloren profila Bdfutbolen
* Datuak: Q123574718
# Pablo Izagirre

Pablo Izagirre Areta (Azpeitia, 1929 - 2021eko ekainaren 20a) txirrindulari gipuzkoarra izan zen.

## Palmaresa

1953
* Santikutz Klasika
* Altsasuko Saria

## Erreferentziak

* ↑ Pablo Izagirre goi mailako txirrindularia izan zena zendu da

## Kanpo estekak

* Pablo Izagirre - Urtekaria.com
* Datuak: Q131302887